યજ્ઞેશ મેહતા & હિમાંશુ ભટ્ટ, સુરતઃ ચિખલીમાં આવેલ કોલેજના ગ્રાઉન્ડ પર જ્યારે દોડતી હતી ત્યારે લોકો તેને ‘જંગલની આગ’ કહી બોલાવતા હતા. ખુલ્લા પગે પણ દોડવામાં ભલભલાને હંફાવી દેતી સરિતા ગાયકવાડ ગુજરાતના સાવ આદિવાસી જીલ્લા તરીકેની છાપ ધરાવતા ડાંગમાંથી આવે છે. જ્યાં હજુ પણ અંતરિયાળ ગામડાઓમાં અનેક માનવ સહજ સુવિધાઓ પૂર્ણરુપે મળતી નથી. આજથી લગભગ પાંચ વર્ષ પહેલા સુધી સ્કૂલ-કોલેજની વિવિધ સ્પર્ધાઓમાં પહેલી આવતી સરિતાને ખબર નોહતી કે એક દિવસ તે ભારત માટે સોનેરી દોડ દોડશે.